Document ID: /roh_data/filtered/fineweb-2-filterrobots_roh.jsonl.gz/74082

Per midar sin bus electrics survegnan las vischnancas Flem, Laax e Falera daners dal chantun Grischun. 650'000 francs dals custs da la midada surpiglia il chantun. I duai dar motors electrics per tschintg bus. Quai scriva la regenza en sia communicaziun.
I dat ils daners perquai che la midada reducescha las emissiuns da gas cun effect da serra. La revisiun totala da la lescha dal traffic public ed il Green Deal dal chantun prevesan daners per tals projects che cuntrafan al stgaudament dal clima.
L'incumbensa per midar sin bus electrics han las vischnancas dà a l'Auto da Posta SA.